Ingushetiyaning Magas aeroportida 140 kishi ibodat qiladigan masjid qurilmoqda

Magas aeroporti yaqinida qurilayotgan masjidda bir vaqtning o‘zida 140 kishi ibodat qilishi mumkin. Bu haqda Ingushetiya rahbari matbuot xizmati ma’lum qildi, deya xabar beradi “TASS”.

“Yangi masjid Magas aeroporti yaqinida budjetdan tashqari mablag‘lar hisobiga quriladi. U yerda bir vaqtning o‘zida 140 kishi ibodat qilishi mumkin. Loyiha mualliflari tomonidan inshoot 2000-yilda Turkiyaning SUMA kompaniyasi tomonidan barpo etilgan aeroport bilan yaxlit ko‘rinishga ega bo‘lishiga imkon beradigan qaror topilgan”, — deya ta’kidladi matbuot xizmati.
Oldinlari parvozga otlangan yo‘lovchilar kichik moslashtirilgan xonada amallarni bajarardi. Yangi binoda ular, shuningdek, umra va haj amallarini bajarish uchun Saudiya Arabistoniga yo‘l olgan ziyoratchilar ibodatni o‘tashi mumkin.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.